
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 2095 

30 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός μελών του Διοικητικού Συμβουλίου του 
Ιδρύματος με την επωνυμία «Εθνικό Ίδρυμα Υπο¬ 
δοχής και Αποκατάστασης Αποδήμων και Παλιννο- 
στούντων Ομογενών Ελλήνων». 

Τροποποίηση της 59826/16.9.1998 απόφασης του 
Υπουργού Εθνικής Οικονομίας «Σύσταση της Κε¬ 
ντρικής Γνωμοδοτικής Επιτροπής της περίπτω¬ 
σης (α) της παρ. 19 του άρθρου 8 του Ν. 2601/98 
και καθορισμός της διαδικασίας λειτουργίας 
της».'. 

Τροποποίηση και συμπλήρωση της αριθμ. 1123041/ 
2097/Α0006/4.11.98, απόφασης του Υπουργού 
Οικονομικών, περί σύστασης, συγκρότησης και 
ορισμού μελών Επιτροπής, για τη μελέτη βελ¬ 
τίωσης της νομοθεσίας Εθνικών Κληροδοτημά¬ 
των. 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στον Κεφάλα Μιχαήλ. 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στον Σπυρίδωνα Παπαχαραλάμπους. 

Άρση άδειας ίδρυσης και λειτουργίας ιδιωτικού ΤΕΕ 
του Μιχαήλ Κεφάλα. 

Κανονισμός λειτουργίας του ΔΣ του Εθνικού Κέντρου 
Επαγγελματικού Προσανατολισμού. 

Συγκρότηση Επιτροπής για τη χορήγηση Κάρτας 
Παραμονής περιορισμένης χρονικής διάρκειας 
σε αλλοδαπούς (Π.Δ. 359/97) (Επιτροπή Άρ¬ 
γους) . 

Σύσταση ομάδας δράσης για την αντιμετώπιση του 
προβλήματος του έτους 2000 των πληροφοριακών 
και ηλεκτρονικών συστημάτων στο Ταχυδρομικό 
Ταμιευτήριο. 


ΑΠΟΦΑΣΕΙ Σ 

Αριθ. ΑΣ 794 ( 1 ) 

Διορισμός μελών του Διοικητικού Συμβουλίου του Ιδρύ¬ 
ματος με την επωνυμία «Εθνικό Ίδρυμα Υποδοχής και 
Αποκατάστασης Αποδήμων και Παλιννοστούντων 
Ομογενών Ελλήνων». 

1 Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Την με αριθ. 1576/31.8.1990 πράξη της συμβολαιο¬ 
γράφου Αθηνών Άννας Σίμου - Κοσμάτου με την οποία το 
Ελληνικό Δημόσιο εκπροσωπούμενο δια του Υπουργού 
Εξωτερικών συνέστησε κοινωφελές ίδρυμα με την επω¬ 
νυμία «Εθνικό Ίδρυμα Υποδοχής και Αποκατάστασης 

2 Αποδήμων και Παλιννοστούντων Ομογενών Ελλήνων». 

2. Το από 23.11.1990 Προεδρικό Διάταγμα με το οποίο 
εγκρίθηκε η σύσταση του παραπάνω ιδρύματος και κυ¬ 
ρώθηκε ο οργανισμός διοίκησης και διαχείρισης αυτού 
(Β' 782) όπως αυτό τροποποιήθηκε με το από 27.2.1998 
Προεδρικό Διάταγμα, για τη μεταφορά της Έδρας του 
στην Κομοτηνή (Β'257/18.03.1998). 

3 3. Το άρθρο 51 του Ν. 1947/1991 «Απλούστευση φορο¬ 
λογικών διαδικασιών και άλλες ρυθμίσεις» (Α’/70). 

4 4. Το άρθρο 32 του Ν. 2080/1992 «Σύσταση και κατάρ¬ 
γηση διπλωματικών και προξενικών αρχών. Ρύθμιση διοι¬ 
κητικών θεμάτων του Υπουργείου Εξωτερικών» (Α'/153). 

5 5. Το άρθρο 7 του Ν. 2197/1994 «Σύσταση διπλωματι¬ 
κών αρχών και άλλες διατάξεις» (Α’/42). 

6. Την υπ’ αριθ. 010/40/ΑΣ73/10.05.97 υπουργική από- 

® φάση με θέμα «Διορισμός μελών Διοικητικού Συμβουλίου 

Ιδρύματος Υποδοχής και Αποκατάστασης Αποδήμων και 

7 Παλιννοστούντων Ομογενών Ελλήνων» (Β'/499/12.03.99). 

7. Την υπ’ αριθ. Π31 .α4745/ΑΣ 1685/11.03.99 απόφαση 
του Πρωθυπουργού με θέμα «Καθορισμός αρμοδιοτήτων 
του Υφυπουργού Εξωτερικών Γρηγόρη Νιώτη» 
(Β7210/12.03.99). 

8 8. Το γεγονός ότι από τις διατάξεις της παρούσας από¬ 
φασης προκαλείται ετησίως δαπάνη ποσού 2.160.000 
δρχ., η οποία αναλύεται ως ακολούθως: 2 μέλη Δ.Σ. χ 
30.000 δρχ. χ 3 συνεδριάσεις ανά μήνα χ 12 μήνες = 
2.160.000 δρχ. και θα καλυφθεί από τον προϋπολογισμό 

9 του Ιδρύματος, όπου υπάρχει σχετική πίστωση. 














26534 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Το άρθρο 22 του Ν. 2362/95 «Περί δημοσίου λογιστι¬ 
κού, ελέγχου των δαπανών του Κράτους και άλλες διατά¬ 
ξεις» (Α'/247) και του άρθρου 1 του Ν. 2469/97. 

10. Το γεγονός της παραίτησης των κάτωθιτακτικών με¬ 
λών του ΔΣ του ΕΙΥΑΠΟΕ α) Αριστείδη Ουζουνίδη, β) Βα¬ 
σίλη Μπορνόβα και την ανάγκη που προκύπτει για αντικα¬ 
τάσταση των ανωτέρω και συμπλήρωση του Δ.Σ. του ΕΙ- 
ΥΑΠΟΕ., αποφασίζω: 

Το διορισμό των κάτωθι μελών του Διοικητικού Συμβου¬ 
λίου του Ιδρύματος με την επωνυμία «Εθνικό Ίδρυμα 
Υποδοχής και Αποκατάστασης Αποδήμων και Παλιννο- 
στούντων Ομογενών Ελλήνων» ως εξής: 

Τακτικά: 

1. Γεώργιος Πανοηλίας 

2. Νικόλαος Κοτροκόης. 

Η θητεία των ως άνω ορίζεται μέχρι τη ν 19 Ιουνίου 2000 
ημερομηνία λήξης της θητείας και των υπολοίπων μελών 
του Διοικητικού Συμβουλίου του ΕΙΥΑΠΟΕ που διορίστη¬ 
καν με την 010/40/ΑΣ73/10.05.97 Υπουργική Απόφαση 
(Β’499/19.06.97). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 1999 

οΥΦΥΠΟΥΡΓΟΙ 

ΓΡΗΓΟΡΗΣ ΝΙΩΤΗΣ 

-Φ- 

Αριθ. 61208 (2) 

Τροποποίηση της 59826/16.9.1998 απόφασης του 
Υπουργού Εθνικής Οικονομίας «Σύσταση της Κεντρι¬ 
κής Γνωμοδοτικής Επιτροπής της περίπτωσης (α) της 
παρ. 19 του άρθρου 8 του Ν. 2601/98 και καθορισμός 
της διαδικασίας λειτουργίας της». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1 Τις διατάξεις του Ν. 1558/85 (ΦΕΚ 137 Α/1985) «Κυ¬ 
βέρνηση και Κυβερνητικά Όργανα», άρθρο 29Α το οποίο 
προστέθηκε με το άρθρο 27 του Ν. 2081/1992 (ΦΕΚ 
154Α71992). 

2 Τις διατάξεις του Ν. 2601/98 «Ενισχύσεις ιδιωτικών 
επενδύσεων για την οικονομική και περιφερειακή ανά¬ 
πτυξη της χώρας και άλλες διατάξεις» (ΦΕΚ 81Α/15.4.98) 
και ειδικότερα τις περιπτώσεις (α), όπως τροποποποιή- 
θηκε με το άρθρο 14, παρ.1, του Ν.2744/99 (Φ.Ε.Κ. 
222/Α/25-10-99), και (ε) της παρ. 19 του άρθρου 8 καθώς 
και την παρ. 17 του άρθρου 14 αυτού. 

3 Τις διατάξεις του Π.Δ. 138/1993 «Περί Οργανισμού 
του Υπουργείου Εθνικής Οικονομίας» (ΦΕΚ 55/ 
14.4.1993). 

4 Τις διατάξεις της κοινής Υπουργικής Απόφασης 
30512/7-8-91 (ΦΕΚ 740 Β /13-9-91) «Ενισχύσεις ναυπηγι¬ 
κών επιχειρήσεων και ναυπηγικών εργασιών» όπως ισχύει. 

δ.Τις διατάξεις 59826/16-9-1998 (Φ.Ε.Κ.1051/Β/ 
12.10.98) · απόφασης του Υπουργού Εθνικής Οικονομίας 
«Σύσταση της Κεντρικής Γνωμοδοτικής Επιτροπής της 
περίπτωσης (α) της παρ. 19του άρθρου 8 του Ν. 2601/98 
και καθορισμός της διαδικασίας λειτουργίας της.», απο¬ 
φασίζουμε: 

Άρθρο 1 

Τροποποιούμε το άρθρο 1 της 59826/16-9-1998 από¬ 


φασης του Υπουργού Εθνικής Οικονομίας «Σύσταση της 
Κεντρικής Γνωμοδοτικής Επιτροπής της περίπτωσης (α) 
της παρ. 19 του άρθρου 8 του Ν. 2601 /98 και καθορισμός 
της διαδικασίας λειτουργίας της», ως εξής: 

(Άρθρο 1) 

1. Συστήνεται στην Κεντρική Υπηρεσία του Υπουργείου 
Εθνικής Οικονομίας, σύμφωνα με τη διάταξη της περί¬ 
πτωσης (α),όπωςτροποποιήθηκεμετοάρθρο 14, παρ.1, 
του Ν.2744/99, της παραγρ. 19 του άρθρου 8 του Ν. 
2601/98, Κεντρική Γνωμοδοτική Επιτροπή, μέλη της οποί¬ 
ας είναι: ■ 

1. Ο Γενικός Γραμματέας Επενδύσεων και Ανάπτυξης 
του Υπουργείου Εθνικής Οικονομίας. 

II. Ο Προϊστάμενος της Γενικής Δ/νσης Ιδιωτικών Επεν¬ 
δύσεων του Υπουργείου Εθνικής Οικονομίας 

III. Ο Νομικός Σύμβουλος του Υπουργείου Εθνικής Οι¬ 
κονομίας 

IV. Ο Προϊστάμενος της Δ/νσης Έγκρισης & Ελέγχου 
Ιδιωτικών Επενδύσεων, του Υπουργείου Εθνικής Οικονο¬ 
μίας 

V. Ο Προϊστάμενος του τμήματος Αξιολόγησης & Προ¬ 
ώθησης Επενδυτικών Σχεδίων της Δ/νσης Έγκρισης και 
Ελέγχου Ιδιωτικών Επενδύσεων του Υπουργείου Εθνικής 
Οικονομίας. 

VI. Ο Προϊστάμενος της Δ/νσης Βιομηχανικών Επενδύ¬ 
σεων, της Γενικής Γραμματείας Βιομηχανίας του Υπουρ¬ 
γείου Ανάπτυξης. 

VII. Ένας (1) εκπρόσωπος του Υπουργείου Γεωργίας, 
ειδικός σε θέματα επενδύσεων. 

VIII. Ένας(1) εκπρόσωπος του Ελληνικού Οργανισμού 
Τουρισμού (Ε.Ο.Τ.). 

IX. Ένας (1) εκπρόσωπος του Συνδέσμου Ελληνικών 
Βιομηχανιών (Σ.Ε.Β.). 

X. Ένας (1) εκπρόσωπος της Γενικής Συνομοσπονδίας 
Εργατών Ελλάδος (Γ.Σ.Ε.Ε.). 

XI. Ένας (1) εκπρόσωπος του Οικονομικού Επιμελητη¬ 
ρίου Ελλάδος. 

XII. Ένας (1) εκπρόσωπος της Εθνικής Τράπεζας της 
Ελλάδος. 

XIII. Ένας εκπρόσωπος της Ελληνικής Τράπεζας Βιομη¬ 
χανικής Ανάπτυξης. 

XIV. Ένας (1) εκπρόσωπος της Αγροτικής Τράπεζας της 
Ελλάδος. 

XV. Ένας (1) εκπρόσωπος της Ένωσης Ελληνικών Τρα¬ 
πεζών ειδικός σε θέματα επενδύσεων, προερχόμενος 
από διαφορετική Τράπεζα των παραπάνω οριζόμενων. 

XVI. Ένας (1) εκπρόσωπος του ΚΕΠΕ. 

2. Της Επιτροπής προεδρεύει ο Γενικός Γραμματέας 
Επενδύσεων και Ανάπτυξης του Υπουργείου Εθνικής Οι¬ 
κονομίας ή ο Αναπληρωτής του. Ως αναπληρωτής ορίζε¬ 
ται ο Προϊστάμενος της Γενικής Δ/νσης Ιδιωτικών Επεν¬ 
δύσεων του Υπουργείου Εθνικής Οικονομίας. 

3. Ο Γενικός Γραμματέας Ενέργειας και Προστασίας 
Περιβάλλοντος, ο Γενικός Γραμματέας Έρευνας και Τε¬ 
χνολογίας και ο Ειδικός Γραμματέας Λιμένων της Γραμ¬ 
ματείας Στήριξης Τουριστικών Λιμένων του Υπουργείου 
Ανάπτυξης και ο Γενικός Γ ραμματέας Περιβάλλοντος του 
Υπουργείου Περιβάλλοντος Χωροταξίας και Δημοσίων 
Έργων ή εκπρόσωποι αυτών, καλούνται στις συνεδριά¬ 
σεις της Επιτροπής όταν συζητούνται θέματα της αρμο¬ 
διότητας τους. 

4. Ο Νομικός Σύμβουλος του Υπουργείου Εθνικής Οι- 

κονομίας συμμετέχει στην Γνωμοδοτική Επιτροπή ως μέ¬ 
λος χωρίς δικαίωμα ψήφου. 

5. Για κάθε μέλος της Κεντρικής Κεντρικής Γνωμοδοτι- 
κής Επιτροπής δύναται να ορίζεται και αναπληρωτής του. 

Άρθρο 2 

Κατά τα λοιπά ισχύουν οι διατάξεις της υπ’ αριθμ. 
59826/16-9-1998 απόφασης του Υπουργού Εθνικής Οικο¬ 
νομίας «Σύσταση της Κεντρικής Γνωμοδοτικής Επιτρο¬ 
πής της περίπτωσης (α) της παρ. 19 του άρθρου 8 του Ν. 
2601/98 και καθορισμός της διαδικασίας λειτουργίας 
της». 

Άρθρο 3 

Από τις διατάξεις αυτής της απόφασης δεν προκαλείται 
πλέον δαπάνη σε βάρος του κρατικού Προϋπολογισμού. 

Άρθρο 4 

1. Η ισχύς της παρούσας απόφασης αρχίζει από την δη¬ 
μοσίευση της στην Εφημερίδα της Κυβερνήσεως. · 

2. Η παρούσα απόφαση να δημοσιευθεί στην'Εφημερί- 
δατης Κυβερνήσεως. 

Αθήνα, 17 Νοεμβρίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝ ΙΟΥ 
-♦- 

Αριθ. 1107446/1468/Α0006 (3) 

Τροποποίηση και συμπλήρωση της αριθμ. 1123041/ 
2097/Α0006/4.11.98, απόφασης του Υπουργού Οικο¬ 
νομικών, περί σύστασης, συγκρότησης και ορισμού 
μελών Επιτροπής, για τη μελέτη βελτίωσης της νομο¬ 
θεσίας Εθνικών Κληροδοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19 του Ν. 1599/86 «Σχέσεις Κράτους-Πο- 
λίτη, καθιέρωση νέου τύπου δελτίου ταυτότητας, και άλ¬ 
λες διατάξεις (ΦΕΚ 75Α'), όπως τροποποιήθηκε και κωδι- 
κοποιήθηκε με τις διατάξεις του Ν.2690/99 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ45Α). 

β) Του άρθρου 89 του Π.Δ.284/88 «Οργανισμός του 
Υπουργείου Οικονομικών» (ΦΕΚ128Α 1 ). 

γ) Της παραγρ.14 του άρθρου 27 του Ν.2166/93 «κίνη¬ 
τρα ανάπτυξης επιχειρήσεων, διαρρυθμίσεις στην έμμε¬ 
ση και άμεση φορολογία και άλλες διατάξεις» (ΦΕΚ 
137Α/33). 

δ) Του άρθρου 34 του Ν.1914/90 (ΦΕΚ 176 Α) «Εκσυγ¬ 
χρονισμός και ανάπτυξη του δημοσίου Τομέα και της κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις» σε συνδυασμό με τις διατάξεις του άρθρου 13 του 
Ν. 2346/95(ΦΕΚ21 ΙΑ). 

ε) Των άρθρων 18 και 19 του Ν.2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40Α) όπως ισχύουν. 

στ) Της παρ. 18 του άρθρου 18 του Ν.2503/97 (ΦΕΚ 
107Α) «Διοίκηση. Οργάνωση, στελέχωση της Περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

2. Την αριθμ. 1123041/2097/Α0006/4.11.98 απόφαση 


του Υπουργού Οικονομικών «Σύσταση, συγκρότηση και 
ορισμός μελών επιτροπής για τη μελέτη βελτίωσης της 
νομοθεσίας περί Εθνικών Κληροδοτημάτων» (ΦΕΚ 
1171 Β), όπως αυτή τροποποιήθηκε με τις αριθμ. 1023659/ 
246/Α0006/4.3.99 (ΦΕΚ 228Β’) και 1041414/471/ 
Α0006/26.4.99 (ΦΕΚ 527Β) όμοιες. 

3. Το γεγονός ότι. από τις διατάξεις της απόφασης αυ¬ 
τής προκαλείται πρόσθετη δαπάνη για την αμοιβή των με- 
λώντης επιτροπής 1.000.000 δρχ. περίπου η οποία θα βα¬ 
ρύνει τις πιστώσεις του προϋπολογισμού εξόδων του 
Υπουργείου Οικονομικών των ετών 1999 και 2000 
(Ειδ.Φορ.23110 ΚΑΕ 0515). 

4. Την αριθμ. 1123812/1424/Α0006/14.11.96 απόφα¬ 
ση μας (ΦΕΚ 1052Β’), όπως αυτή τροποποιήθηκε και 
συμπληρώθηκε με την αριθμ. 1047377/598/ 
Α0006/29.4.97 (ΦΕΚ 366Β') ομοία, με την οποία μεταβι¬ 
βάσθηκε η εξουσία στο Γενικό Γραμματέα, στους Γ ενι¬ 
κούς Δ/ντές κ.λ,π., να υπογράφουν «Με εντολή Υπουρ¬ 
γού», αποφασίζουμε: 

Α. Τροποποιούμε και συμπληρώνουμε την αριθμ. 
1123041/2097/Α0006/4.11.98 απόφαση μας, (όπως αυτή 
τροποποιήθηκε και ισχύει), που αφορά τη σύσταση, συ¬ 
γκρότηση και ορισμό μελών της επιτροπής για τη μελέτη 
βελτίωσης της νομοθεσίας Εθνικών Κληροδοτημάτων, 
ως εξής: 

1. Ανακαθορίζουμε τη συγκρότηση της παραπάνω Επι¬ 
τροπής, αυξάνοντας τα μέλη της από 10 σε 13, και ορί¬ 
ζουμε ως νέα μέλη της Επιτροπής αυτής τους: Δημήτριο 
Κωνσταντινίδη, Γεωργάκη Θεόδωρο και Αλεξίου Θεοδώ¬ 
ρα ως εξής: 

«11. Τον Δημήτριο Κωνσταντινίδη, Γραμματέα του Συμ¬ 
βουλίου Αποδήμου Ελληνισμού, ως μέλος». 

12. Τον Γεωργάκη Θεόδωρο, Δήμαρχο Ηλιούπολης, ως 
μέλος. 

13. Την Αλεξίου Θεοδώρα, Νομικό Σύμβουλο ΚΕΔΚΕ, 
ως μέλος». 

2. Τροποποιούμε την παρ. Γ της παραπάνω απόφασης 
μας, που αφορά το έργο της επιτροπής αυτής, η οποία 
αναμορφώνεται ως εξής: 

«Γ. Έργο της Επιτροπής είναι η μελέτη και η σύνταξη 
σχεδίου νόμου για τη βελτίωση και εκσυγχρονισμό του 
συνόλου της νομοθεσίας περί Εθνικών Κληροδοτημάτων, 
ώστε να γίνει: 

α) Αποτελεσματικότερη η εκκαθάριση, διοίκηση και δια¬ 
χείριση των περιουσιών των Εθνικών Κληροδοτημάτων, 
καθώς και η εκτέλεση των κοινωφελών σκοπών για τους 
οποίους αυτές αφέθηκαν και 

β) ευχερέστερος και αποτελεσματικότερος ο έλεγχος 
και η εποπτεία αυτών». 

Β. Παρατείνουμε εκ νέου μέχρι 31/1/2000 το χρόνο λει¬ 
τουργίας της Επιτροπής αυτής. 

Γ. Κατά τα λοιπά ισχύει η αριθμ. 1123041/2097/Α0006/ 
4.11.98 απόφαση μας, όπως αυτή τροποποιήθηκε και 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1999 

Με εντολή Υπουργού 
Ο Γενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 

Αριθ.Φ1/100/Δ5/13812 (4) 

Χορήγησή) άδειας ίδρυσης και λειτουργίας ιδιωτικού 
Τ.Ε.Ε. στον Κεφάλα Μιχαήλ. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(ΦΕΚ 206/Α), του Β.Δ. 685/72 (ΦΕΚ 196/Α) και του Π.Δ. 
813/77 (ΦΕΚ 259/Α). 

2. Τις αριθμ. 7/30.3.99 και 46/22.10.99 πράξεις του 
ΠΥΣΔΕ της Γ Δ/νσης Δ.Ε. Αθηνών 

3. Την αριθμ. ΣΤ5/33/96 (ΦΕΚ 937/Β/96) κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα : «αρμοδιότητες Υφυπουρ¬ 
γού ΥΠΕΠΘ», αποφασίζουμε:. 

Χορηγούμε στον Κεφάλα Μιχαήλ του Νικολάου άδεια 
ίδρυσης και λειτουργίας ιδιωτικού Τεχνικού Επαγγελμα¬ 
τικού Εκπαιδευτηρίου (Τ. Ε. Ε.) Α' κύκλου με την προσω¬ 
νυμία «ΜΙΣΕΛ» που θα λειτουργήσει στο Αιγάλεω στο κτί¬ 
ριο της Ιεράς Οδού 236 από το σχολικό έτος 2000-2001 με 
τομείς και ειδικότητες, ως εξής: 

ΗΜΕΡΗΣΙΟ ΤΕΕ 

ΤΟΜΕΑΣ ΑΙΣΘΗΤΙΚΗΣ -ΚΟΜΜΩΤΙΚΗΣ, με ειδικότητα: 

- Αισθητικής Τέχνης 

Ο μέγιστος επιτρεπόμενος αριθμός μαθητών ανά βάρ¬ 
δια ορίζεται στους είκοσι τέσσερεις (24). 

Η παρούσα απόφαση αποτελεί προσθήκη στην άδεια 
ΤΕΕ που χορηγήθηκε με την αριθμ. 1148/11.3.99 απόφα¬ 
ση της Γ Δ/νσης Δ.Ε Αθηνών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-Φ- 

Αριθ. Φ.1/101/Δ5/12739 (5) 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στον Σπυρίδωνα Παπαχαραλάμπους. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(ΦΕΚ 206/Α/98). του Β.Δ. 685/72 (ΦΕΚ 196/Α/72) και του 
Π.Δ. 813/77 (ΦΕΚ 259/Α/77). 

2. Τις αριθμ. 7/30.3.99 και 46/22.10.99 πράξεις του 
ΠΥΣΔΕ τηςΓ Δ/νσης Δ.Ε. Αθηνών. 

3. Την αριθμ. ΣΤ5/33/1996 (ΦΕΚ 937/Τ.Β' 96) κοινή από¬ 
φαση του Πρωθυπουργού και του Υπουργού Εθνικής Παι¬ 
δείας και Θρησκευμάτων με θέμα «Αρμοδιότητες Υφυ¬ 
πουργού ΥΠ.Ε.Π.Θ.», αποφασίζουμε: 

Χορηγούμε στον Σπυρίδωνα Παπαχαραλάμπους του 
Θεοδώρου άδεια ίδρυσης και λειτουργίας ιδιωτικού 
Τ.Ε.Ε. που θα λειτουργήσει στο Δήμο Περιστεριού Αττι¬ 
κής από το σχολικό έτος 2000-2001 με τομείς και ειδικό¬ 
τητες ως εξής: 

ΗΜΕΡΗΣΙΟ Τ.Ε.Ε. 

ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ, με ειδικότη¬ 
τες: 

α) Υπαλλήλων Διοίκησης 


β) Υπαλλήλων Οικονομικών Υπηρεσιών 
ΤΟΜΕΑΣ ΠΛΗΡΟΦΟΡΙΚΗΣ - ΔΙΚΤΥΩΝ Η/Υ. με ειδικότη¬ 
τα: 

- Υποστήριξης Συστημάτων Υπολογιστών 
ΤΟΜΕΑΣ ΥΓΕΙΑΣ ΚΑΙ ΠΡΟΝΟΙΑΣ, με ειδικότητα: 

- Βοηθών Βρεφονηπιοκόμων - Παιδοκόμων 

Όλες οι παραπάνω ειδικότητες θα λειτουργήσουν 
Τ.Ε.Ε. Α' κύκλου. Το Τ.Ε.Ε. θα στεγάζεται στο κτίριο της 
οδού Πελοπίδα 83-85 (Περιστέρι Αττικής) με μέγιστο 
αριθμό 149 μαθητές ανά βάρδια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. Φ1 /102/Δ5/13811 (6) 

Άρση άδειας ίδρυσης και λειτουργίας ιδιωτικού ΤΕΕ 
του Μιχαήλ Κεφάλα. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Αίρεται από τη δημοσίευση της παρούσας απόφασης η 
άδεια ίδρυσης και λειτουργίας του ιδιωτικού Τεχνικού 
Επαγγελματικού Εκπαιδευτηρίου (ΤΕΕ) του Μιχαήλ Κε¬ 
φάλα με την προσωνυμία «ΜΙΣΕΛ&, για όλες τις ειδικότη¬ 
τες του τομέα Κλωστοϋφαντουργίας και ένδυσης, που 
χορηγήθηκε με την αριθ. 1148/11.3.99 απόφαση, γιατί το 
ζήτησε ο ιδιοκτήτης με αίτηση του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-φ- 

Αριθ. Οικ. 192123 (7) 

Κανονισμός λειτουργίας του ΔΣ του Εθνικού Κέντρου 
Επαγγελματικού Προσανατολισμού. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΔΗΜΟΣΙΑΣ ΔΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) Τον άρθρου 16 παρ. 2του Ν. 2224/94 
(ΦΕΚ 112 τ.Β) «Ρύθμιση θεμάτων εργασίας κ,λπ. Υπ. Ερ¬ 
γασίας και των εποπτευομένων από αυτό νομικών προ¬ 
σώπων και άλλες διατάξεις». 

β) Του άρθρου 10 του Ν. 2525/97 (ΦΕΚ 188τ. Α) «Ενιαίο 
Λύκειο, πρόσβαση των αποφοίτων στην Τριτοβάθμια 
Εκπ/ση κ.λπ». 

γ) Του ΠΔ 232/98 (ΦΕΚ 179 τ. Α) «Σκοποί, συγκρότηση, 
σύνθεση, θητεία, αρμοδιότητες του ΔΣ καθώς επίσης πό¬ 
ροι και θέσεις προσωπικού του ΕΚΕΠ». 

2. Τα αριθμ. 2/4.6.99 και 31/4.7.99 πρακτικά συνεδρία¬ 
σης του ΔΣ του ΕΚΕΠ. 

3. Το γεγονός ότι από την παρούσα απόφαση, δεν προ- 
καλείται δαπάνη σε βάρος του κρατικού προϋπολογι¬ 
σμού. 

4. Την αριθμ. 8211/8.3.99 (ΦΕΚ 198 τ. Β) κοινή απόφαση 

του Πρωθυπουργού και της Υπουργού ΕΣΔΔΑ «ανάθεση 
αρμοδιοτήτων της Υπουργού ΕΣΔΔΑ στους Υφυπουρ¬ 
γούς Λ. Τζανή και Γ. Φλωρίδη», αποφασίζουμε: 

Καταρτίζουμε Κανονισμό Λειτουργίας του ΔΣ του Εθνι¬ 
κού Κέντρου Επαγ/κού Προσανατολισμού του οποίου το 
περιεχόμενο έχει ως εξής: 

Άρθρο 1 

Αντικείμενο του Κανονισμού 

Ο Κανονισμός αυτός καθορίζει τη λειτουργία του ΔΣ 
του Εθνικού Κέντρου Επαγγελματικού Προσανατολι¬ 
σμού. Το Εθνικό Κέντρο Επαγγελματικού Προσανατολι¬ 
σμού θα αναφέρεται στο εξής μετά αρχικά ΕΚΕΠ. 

Άρθρο 2 

Γενικές Διατάξεις 

Το ΕΚΕΠ διοικείται από το ΔΣ όπως ορίζει το ΠΔ 
232/21.7.98 (ΦΕΚ 179/Α/29.7.98) και ο παρών Κανονι¬ 
σμός. 

Άρθρο 3 

Σύνθεση του Δ.Σ. του ΕΚΕΠ 

Το ΕΚΕΠ διοικείται από εννεαμελές Διοικητικό Συμβού¬ 
λιο (ΔΣ). Η. σύνθεση και οτρόπος ορισμού των μελώντου, 
ορίζονται στο άρθρο 2, παρ. 2 & 3 του ΠΔ 232/98. 

Άρθρο 4 

Συγκρότηση του ΔΣ 

1. Το ΔΣ συγκροτείται σε σώμα με απόφαση των Υπουρ¬ 
γών Εθν. Παιδείας και Θρησκευμάτων και Εργασίας και 
Κοινωνικών Ασφαλίσεων που δημοσιεύεται στην Εφημε¬ 
ρίδα της Κυβερνήσεως. Με την ίδια απόφαση ορίζονται ο 
Πρόεδρος και ο Αντιπρόεδρος. Ο τελευταίος σε περίπτω¬ 
ση απουσίας του Προέδρου τον αναπληρώνει νομίμως. Η 
θητεία των μελών του ΔΣ είναι τριετής με δυνατότητα 
ανανέωσης. 

2. Οι εκπρόσωποι των κοινωνικών εταίρων μπορούν να 
αντικαθίστανται, ύστερα από πρόταση των αντίστοιχων 
φορέων. 

3. Το ΔΣ μπορεί να λειτουργήσει και με ελλιπή συγκρό¬ 
τηση, μέχρι τρεις μήνες, σε περίπτωση κατά την οποία μέ¬ 
λος του ελλείπει η αποχωρήσει για οποιοδήποτε λόγο. 
Καλούνται όμως, πάντοτε τα αναπληρωματικά μέλη να 
παρίστανται. Πάντοτε όμως πρέπει τα εναπομείναντα μέ¬ 
λη του ΔΣ να επαρκούν ώστε να υπάρχει κατά το άρθρο 
10 απαρτία κατά τη συνεδρία. 

4. Σε περίπτωση παραίτησης ή αποχώρησης για οποι- 
ονδήποτε λόγο μέλους του ΔΣ ο αρμόδιος φορέας. Ορ¬ 
γανισμός ή Υπουργείο οφείλει εντός τριών μηνών να αντι¬ 
καταστήσει το μέλος αλλιώς παρίσταται ο αναπληρωμα¬ 
τικός του μέχρι της λήξεως της θητείας του ΔΣ. Σε 
περίπτωση που και το αναπληρωματικό μέλος αποχωρή¬ 
σει για οποιονδήποτε λόγο και δεν αντικατασταθεί μέσα 
στις ίδιες προθεσμίες από τον φορέα του, το ΔΣ θα θεω¬ 
ρείται ότι έχει νόμιμη συγκρότηση. 

Άρθρο 5 

Τόπος λειτουργίας του ΔΣ 

1. Το ΔΣ συνέρχεται στην έδρα του Ε.Κ.Ε.Π. 

2. Το Δ.Σ. προσωρινά και μέχρι τον καθορισμό της 
έδραςτου Κέντρου, μπορεί να συνέρχεται στο Υπουργείο 
Εργασίας και Κοινωνικών Ασφαλίσεων ή στο Υπουργείο 
Εθνικής Παιδείας και Θρησκευμάτων ή σε έδρες οργανι¬ 
σμών που εποπτεύονται από τα παραπάνω υπουργεία. 


Άρθρο 6 

Χρόνος και Διαδικασία 
Συγκλήσεως Συνεδριάσεως του Δ.Σ. 

1. Το Δ.Σ. του Κέντρου συνεδριάζει τουλάχιστον μια φο¬ 
ρά το μήνα ή συχνότερα εφόσον αυτό κρίνεται αναγκαίο 
από τον ίδιο ή τον Πρόεδρο αυτού. 

2. Το ΔΣ συγκαλείται σε συνεδρίαση από τον Πρόεδρο 
ή όταν αυτός κωλύεται από τον αντιπρόεδρο με προ¬ 
σκλήσεις που κοινοποιούνται τουλάχιστον δύο ( 2 ) ημέρες 
προ των συνεδριάσεων, και στις οποίες αναγράφεται ο 
τόπος, ο χρόνος και τα θέματα της ημερήσιας διάταξης 
της συνεδρίασης. 

3. Την πρόσκληση υπογράφει ο Πρόεδρος του ΔΣ ή ο 
αντιπρόεδρος. 

4. Η πρόσκληση απευθύνεται στα τακτικά μέλη του ΔΣ 
και κοινοποιείται στον Γενικό Διευθυντή του ΕΚΕΠ. 

5. Το κωλυόμενο μέλος του ΔΣ που αδυνατεί να συμμε- 
τάσχει σε συνεδρίαση υποχρεούται έγκαιρα να ενημερώ¬ 
νει τον Γ ραμματέα του ΔΣ, με ευθύνη του οποίου ειδοποι¬ 
είται το ανπ'στοιχο αναπληρωματικό μέλος προκειμένου 
να παρευρεθεί στην συνεδρίαση. 

6. Η πρόσκληση μπορεί να γίνει και με τηλεγράφημα, τη¬ 
λετύπημα, τηλεμοιοτυπία (Φαξ) ή τηλεφώνημα. Στις περι¬ 
πτώσεις αυτές γίνεται έγγραφη μνεία σε ειδικό βιβλίο, 
στο οποίο σημειώνεται και η ημερομηνία και τίθεται η υπο- 
γραφήτου υπαλλήλου που απηύθυνε την πρόσκληση. 

7. Πρόσκληση δεν απαιτείται: 1) όταν έχουν καθοριστεί 
τακτές ημέρες συνεδρίασης γνωστές στα μέλη και 2) 
όταν ορισμένο μέλος έχει δηλώσει προηγούμενα ότι κω¬ 
λύεται και η δήλωση έχει καταγραφεί. 

8. Μετά από έγγραφη αίτηση πέντε τουλάχιστον μελών 
του ΔΣ, στην οποία απαραίτητα αναφέρεται το θέμα που 
πρόκειται να συζητηθεί, υποχρεούται ο Πρόεδρος και 
εφόσον αυτός κωλύεται ο αντιπρόεδρος να συγκαλέσει 
το ΔΣ σε έκτακτη συνεδρίαση το αργότερο μέσα σε πέντε 
ημέρες από την υποβολή της σχετικής αιτήσεως στον 
γραμματέα του ΔΣ. 

Άρθρο 7 

Ημερήσια Διάταξη των Συνεδριάσεων του ΔΣ 

1. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος ή ο Αντιπρόεδρος εφόσον τον ανα- 
πληρεί και στην οποία αναφέρονται τα θέματα της συνε¬ 
δρίασης. 

2. Μαζί με την ημερήσια διάταξη διανέμονται και έγγρα¬ 
φες εισηγήσεις που τυχόν υπάρχουν για τα θέματα αυ¬ 
τής. 

3. Θέμα εκτός ημερήσιας διάταξης μπορεί να συζητηθεί 
σε περίπτωση που συμφωνούν τα 2/3 των παρόντων με¬ 
λών και εφ’ όσον χαρακτηρίζονται ως επείγοντα. 

4. Η διάταξη της προηγούμενης παραγράφου δεν 
εφαρμόζεται στις περιπτώσεις που απατούνται αυξημέ¬ 
νες πλειοψηφίες για τη λήψη αποφάσεων. 

Άρθρο 8 

Εισηγήσεις και Εκθέσεις κατά ης συνεδριάσεις του ΔΣ 

1. Στις συνεδριάσεις του ΔΣ μπορούν να παρουσιάζο¬ 
νται εκθέσεις για την πρόοδο εργασιών ή προγραμμάτων 
του Κέντρου από τον Πρόεδρο ή το αρμόδιο εξουσιοδο¬ 
τημένο μέλος του ΔΣ ή υπαλλήλου του Κέντρου, εφόσον 
ζητηθεί με απόφαση του ΔΣ. 

2. Εφόσον ο Πρόεδρος ή το ΔΣ κρίνει αναγκαίο, για ιδι- 

αίτερα σοβαρά θέματα της ημερήσιας διάταξης συντάσ- 
σεται έγγραφη εισήγηση, η οποία παρουσιάζεται από τον 
Πρόεδρο ή εξουσιοδοτημένο μέλος του ΔΣ ή από τον Γεν. 
Διευθυντή του ΕΚΕΠ ή από τους αρμόδιους υπηρεσια¬ 
κούς παράγοντες. 

Άρθρο 9 

Απαρτία και ψηφοφορία στις συνεδριάσεις του Δ.Σ. 

1. Για την ύπαρξη απαρτίας απαιτείται η παρουσία του¬ 
λάχιστον 5 μελών του ΔΣ. 

2. Το ΔΣ αποφασίζει με απόλυτη πλειοψηφία του συνό¬ 
λου των παρόντων μελών του. 

3α. Ειδικά για τις περιπτώσεις που αφορούν: 

- Την κατάρτιση και τροποποίηση του ετήσιου προϋπο¬ 
λογισμού, του ισολογισμού και του απολογισμού του 
ΕΚΕΠ οι οποίοι υποβάλλονται για έγκριση στους επο- 
πτεύοντες Υπουργούς. 

- Την πρόσληψη του προσωπικού του Κέντρου. 

- Την ανάθεση ειδικών καθηκόντων στον Πρόεδρο, τον 
Αντιπρόεδρο, τα τακτικά και αναπληρωματικά μέλη του 
ΔΣ, το Γενικό Δ/ντή του ΕΚΕΠ και τους προϊσταμένους 
των υπηρεσιών του. 

Το ΔΣ αποφασίζει με ειδική αυξημένη πλειοψηφία έξι 
ψήφων. 

3β. Είναι δυνατόν και άλλα θέματα να υπαχθούν σε 
διαδικασία ειδικής αυξημένης πλειοψηφίας, εφόσον 
αυτό ορίζεται από τις διατάξεις άλλων Κανονισμών του 
ΕΚΕΠ. 

4. Όταν έχουν διατυπωθεί περισσότερες από δύο γνώ¬ 
μες, ένεκα των οποίων είναι αδύνατη η λήψη απόφασης, 
η ασθενέστερη ή οι ασθενέστερες μερίδες οφείλουν να 
συντάσσονται προς μία από τις δύο επικρατέστερες. 

5. Σε περίπτωση ισοψηφίας υπερισχύει η ψήφος του 
Προέδρου του ΔΣ. 

6. Η ψηφοφορία ενεργείται φανερά. Τα μέλη μπορούν 
να αιτιολογούν την ψήφο τους. 

Αρθρο 10 

Εξαίρεση Μέλους του ΔΣ 
από Συνεδριάσεις του Οργάνου 

Σε περίπτωση που συζητείται θέμα που αφορά ιδιωτικά 
συμφέροντα μέλους του ΔΣ ή συγγενούς του μέχρι του 
τέταρτου βαθμού, το μέλος αυτό δεν μπορεί να παραστεί 
κατά την συζήτηση ούτε να λάβει μέρος στην ψηφοφορία. 
Το ΔΣ παίρνει απόφαση για εξαίρεση ύστερα από πρότα¬ 
ση του ενδιαφερομένου, ο οποίος υποχρεούται να υπο- 
βαλλεί»σχετική δήλωση, η υστέρα από πρόταση οιουδή- 
ποτε μέλους του ΔΣ. Η διάταξη αυτή ισχύει αντίστοιχα και 
για τα αναπληρωματικά μέλη του ΔΣ. 

Αρθρο 11 

Παράσταση τρίτων σε συνεδριάσεις του ΔΣ 

1. Στις Συνεδριάσεις του ΔΣ μπορούν, ύστερα από πρό¬ 
σκληση του ΔΣ ή του Προέδρου αυτού, να παρίστανται 
στελέχη και υπάλληλοι του ΕΚΕΠ, κρατικοί λειτουργοί, 
εκπρόσωποι των παραγωγικών τάξεων της εργατικής και 
εργοδοτικής πλευράς, καθώς και άλλα πρόσωπα σχετικά 
με τα ενδιαφέροντα του κέντρου. 

2. Αναπληρωματικά μέλη του ΔΣ, εφόσον δεν αναπλη¬ 
ρούν στη συγκεκριμένη συνεδρίαση τα αντίστοιχα τακτι¬ 
κά, μπορούν να παρίστανται χωρίς δικαίωμα ψήφου. 

3. Οι αναφερόμενοι στις παρ.1 και 2 του παρόντος άρ¬ 
θρου ενημερώνουν το ΔΣ επί των θεμάτων για τα οποία 


εκλήθησαν και έχουν τη δυνατότητα να εκφράσουν τις 
απόψεις τους. 

Άρθρο 12 

Πρακτικά Συνεδριάσεων του ΔΣ 

1. Κατά τις συνεδριάσεις του ΔΣ τηρούνται πρακτικά. 

2. Τα πρακτικά κάθε συνεδρίασης δακτυλογραφούνται 
και κατά την επόμενη συνεδρίαση του ΔΣ επικυρώνονται. 

3. Εάν η επιικύρωση των πρακτικών δεν είναι δυνατόν να 
γίνει στην επόμενη συνεδρίαση, μπορεί να αναβληθεί για 
την μεθεπόμενη. 

4. Ταπρακτικάτων συνεδριάσεων προσυπογραφούνται 
από όλα τα παρόντα στη συνεδρίαση μέλη και τον Γραμ- 
ματέατουΔΣ. 

5. Σε επείγουσες περιπτώσεις με απόφαση του ΔΣ τα 
πρακτικά μπορεί να επικυρώνονται αυθημερόν. 

Αρθρο 13 

Όροι ανακοίνωσης των συζητήσεων 
των Συνεδριάσεων του ΔΣ 

1. Με απόφαση του ΔΣ μπορεί να δίνεται για δημοσίευ¬ 
ση περίληψη των συζητήσεων που έγιναν και των αποφά¬ 
σεων που έχουν ληφθεί. 

2. Δεν επιτρέπεται η δημοσίευση ή δημοσιοποίηση των 
πρακτικών των συνεδριάσεων χωρίς ειδική γι’ αυτό από¬ 
φαση του ΔΣ. Εκτός των μελών του Οργάνου, αντίγραφα 
ή αποσπάσματα των πρακτικών μπορούν να λαμβάνουν οι 
ενδιαφερόμενοι μόνο ύστερα από σχετική απόφαση του 
Προέδρου. 

Άρθρο 14 
Τελικές Διατάξεις 

1. Είναι δυνατή η μερική ή στο σύνολο του τροποποίηση 
του παρόντος Κανονισμού του ΔΣ. Στην περίπτωση της 
μερικής τροποποίησης του Κανονισμού αυτού επανεκδί¬ 
δεται νέος σε ενιαίο κείμενο, που περιλαμβάνει και τις 
τροποποιημένες διατάξεις. 

2. Η ισχύς του παρόντος Κανονισμού αρχίζει από τη δη¬ 
μοσίευση της σχετικής Υπουργικής Απόφασης στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤ. ΔΗΜ. ΔΙΟΙΚ ΕΘΝΙΚΗΣ ΠΑΙΔΕΙΑΣ 

ΚΑΙ ΚΑΙ ΑΠΟΚΕΝΤΡΩΣΗΣ ΚΑ ΘΡΗΣΚΕΥΜΑΤΩΝ 

ΛΕΩΝΙΔΑΣ ΤΖΑΝΗΣ ΓΕΡ. ΑΡΣΕΝΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. 191544 (8) 

Συγκρότηση Επιτροπής για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) (ΕπιτροπήΆργους). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 18 του Ν. 2224/94 «Ρύθμιση θεμάτων ερ¬ 
γασίας, συνδικαλιστικών δικαιωμάτων, υγιεινής και 
ασφάλειας των εργαζομένων» (ΦΕΚ112/Α/6.7.1994). 

δ) Του άρθρου 2 του Π.Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς, όπωςτροποποιήθηκε και ισχύ¬ 
ει με το άρθρο 20 του Ν. 2736/99 (ΦΕΚ 172/Α). 

ε) Του άρθρου 19 του Ν. 1599/86. 

2. Το αριθ. 4064/2.9.99 έγγραφο του Πρωτοδικείου Νο¬ 
μού Αργολίδας. 

3. Το αριθ. α) 4660/1-445531/12.9.99 και β) 4660/1- 
635226/24.9.99 έγγραφα του Υπουργείου Δημόσιας Τάξης. 

4. Το αριθ. Β121462/15.10.00 έγγραφο του ΟΑΕΔ. 

5. Το από 15.9.99 Δ.Υ. έγγραφο της Διεύθυνσης Προ¬ 
σωπικού του Υπουργείου μας. 

6. Το αριθ. 2586/8.10.99 έγγραφο της ΓΣΕΕ. 

7. Το αριθ. 1476/4.10.99 έγγραφο της ΠΑΣΕΓΕΣ. 

8. Το αριθ. 2255/99 έγγραφο του Επιμελητηρίου Αργο¬ 
λίδας. 

9. Την αριθ. 2039710/4570/0022/30.6.98 Κ.Υ.Α. «Καθο¬ 
ρισμός αμοιβής των μελών των Επιτροπών του Ο.Α.Ε.Δ., 
για τη χορήγηση Κάρτας Παραμονής περιορισμένης χρο¬ 
νικής διάρκειας σε αλλοδαπούς, των άρθρων 2 και 5 του 
Π.Δ. 359/97», αποφασίζουμε: 

1. Συγκροτούμε την Επιτροπή για την εξέταση των δι- 
καιολογητικών των αλλοδαπών για τη χορήγηση σ’ αυ¬ 
τούς της Κάρτας Παραμονής περιορισμένης χρονικής 
διάρκειας Νομού Αργολίδας με έδρα το Άργος, ως εξής: 

1) Οικονόμου Γεώργιο, Ειρηνοδίκη, ως Πρόεδρο, ανα- 
πληρούμενο από την Βαρδουνιώτη Βασίλω. 

2) Αναστασίου Κων/να, εκπρόσωπο της Κοινωνικής 
Επιθ/σης, αναπληρούμενη από τον Κωνσταντίνου Κων/νο. 

3) Μιχαλόπουλο Νικόλαο εκπρόσωπο της Αστυνομικής 
Διεύθυνσης, αναπληρούμενο από τον Βερβέσο Νικόλαο. 

4) Χατζόπουλο Δημήτριο εκπρόσωπο της ΠΑΣΕΓΕΣ, 
αναπληρούμενο απότονΤασσόπουλο Σπύρο. 

5) Γερτά Παναγιώτη εκπρόσωπο του Επιμελητηρίου 
Αργολίδας (εργοδοτικής οργάνωσης) αναπληρούμενο 
από τον Ντεβέ Κων/νο. 

2. Εισηγητής ορίζεται ο Αναπληρωτής Προϊστάμενος 
του ΟΑΕΔ Κούγια-Μπούρη Βασιλική. 

3. Γραμματέας ορίζεται η Κολυβάνη Μαρία, υπάλληλος 
του ΟΑΕΔ με αναπληρωτή τον Κορδοπάτη Κων/νο. 

4. Η μηνιαία αποζημίωση ορίζεται ως εξής: 

α) Ο Πρόεδρος 80.000 δρχ. 

β) Τα μέλη 60.000 δρχ. έκαστος. 

γ) Ο Εισηγητής και ο Γ ραμματέας 60.000 δρχ. έκαστος. 

Η παραπάνω αποζημίωση καταβάλλεται για τέσσερις 
(4) τουλάχιστον συνεδριάσεις κατά μήνα. 

5. Τυχόν πραγματοποίηση περισσοτέρων συνεδριάσε¬ 
ων δεν δημιουργεί αξίωση για πρόσθετη αποζημίωση. Σε 
περίπτωση που πραγματοποιούνται λιγότερες συνεδριά¬ 
σεις από τον καθορισμένο αριθμό η μηνιαία αποζημίωση 
θα μειώνεται αναλόγως. Επίσης ανάλογη μείωση θα γίνε¬ 
ται σε περίπτωση που μέλος μετέχει σε λιγότερες συνε¬ 
δριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑίΩΑΝΝΟΥ 


Αριθ. 32066/3230 ( 9 ) 

Σύσταση ομάδας δράσης για την αντιμετώπιση του προ¬ 
βλήματος του έτους 2000 των πληροφοριακών και 
ηλεκτρονικών συστημάτων στο Ταχυδρομικό Ταμιευ¬ 
τήριο. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Α. Τις διατάξεις: 

α) Του άρθρου 18 παρ. 18 του Ν.2503/1997 (ΦΕΚ 
107/Α'/730.5.1997). 

β) Του άρθρου 40 του Ν .849/1978 (ΦΕΚ 232/Α778). 
γ) Της παρ. 3 του άρθρου 22 του Ν.2362/1995 (ΦΕΚ 
247/Α727.11.95). 

δ) Του άρθρου 27 του Ν.2081/1992 (ΦΕΚ 
154/Α710.9.92) με το οποίο προστέθηκε άρθρο 29Α στο 
Ν.1558/1985 (ΦΕΚ 137/Α/1985), όπως τελικά αντικατα- 
στάθηκε με το άρθρο 1 του Ν.2469/1997 (ΦΕΚ 38/Α797). 

Β. Ότι επιβάλλεται η ολοκλήρωση της λήψης όλων των 
απαραίτητων μέτρων για την αντιμετώπιση του γνωστού 
ως «προβλήματος του έτους 2000» των πληροφοριακών 
και ηλεκτρονικών συστημάτων, επειδή η μη αποτελεσμα¬ 
τική αντιμετώπιση του εγκαίρως θα έχει, ενδεχομένως, 
δυσμενείς επιπτώσεις, που θα συνίστανται στην διακοπή 
της λειτουργίας των συστημάτων ή σε εσφαλμένη λει¬ 
τουργία των συστημάτων, με αποτέλεσμα να γίνεται ανα¬ 
γκαία η σύσταση λειτουργίας στο Ταχυδρομικό Ταμιευ¬ 
τήριο ομάδας δράσης (έργου) 2000. 

Γ. Το γεγονός ότι έχουν συγκροτηθεί (σχετικές οι με 
αριθμούς 27047/2650/8.10.97 και 16788/1652/1.7.1998 
αποφάσεις) επιτροπές με έργο την μελέτη και τον εντοπι¬ 
σμό θεμάτων αναλογών με το πρόβλημα του έτους 2000, 
και το έργο των επιτροπών συνεχίζεται μέχρι σήμερα. 

Δ. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ’ όσον η σχετική δαπάνη θαπροκύ- 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπομένης στο τελευταίο 
εδάφιο της παρ. 18 του άρθρου 18 του Ν.2503/1997 κοι¬ 
νής υπουργικής απόφασης, αποφασίζουμε: 

1. Συγκροτούμε, στο Ταχυδρομικό Ταμιευτήριο, ομάδα 
δράσης (έργου) 2000, για την αντιμετώπιση του προβλή¬ 
ματος 2000 των πληροφοριακών και ηλεκτρονικών συ¬ 
στημάτων του Ταχυδρομικού Ταμιευτηρίου. 

2. Η ομάδα δράσης ορίζεται πενταμελής και αποτελεί- 
ται από υπαλλήλους του Ταχυδρομικού Ταμιευτηρίου ει¬ 
δικούς σε θέματα Πληροφορικής. Ο Πρόεδρος της ομά¬ 
δας δράσης 2000 δύναται να προσκαλεί για συμμετοχή 
σε συνεδριάσεις της ομάδας, πανεπιστημιακούς, ειδι¬ 
κούς επιστήμονες και υπαλλήλους ή συνταξιούχους δη¬ 
μοσίων υπηρεσιών και λοιπών φορέων του δημόσιου το¬ 
μέα για παροχή εξειδικευμένων πληροφοριών. 

3. Η ομάδα θα εξυπηρετείται από διμελή γραμματεία, 
αποτελούμενη από ισάριθμους υπαλλήλους του Ταχυ¬ 
δρομικού Ταμιευτηρίου. 

4. Η ομάδα θα συνεδριάζει εκτός των ωρών εργασίας 
των δημοσίων υπηρεσιών στην Κεντρική Υπηρεσία του 
Ταχυδρομικού Ταμιευτηρίου. 

5. Έργο της ομάδας δράσης, το οποίο αποτελεί συνέ¬ 
χεια του έργου επιτροπών, που είχαν συγκροτηθεί για το 
ίδιο αντικείμενο παλαιότερα, είναι η παρακολούθηση του 

επιχειρησιακού σχεδιασμού του Τ αχυδρομικού Τ αμιευτη- 
ρίου, αρμοδιότητας του Υπουργείου Μεταφορών & Επι¬ 
κοινωνιών για την αντιμετώπιση του προβλήματος του 
έτους 2000 στα πληροφοριακά και ηλεκτρονικά συστή¬ 
ματα, η παρακολούθηση της εξέλιξης των έργων και των 
ενεργειών υλοποίησης, η παροχή συμβουλευτικής υπο¬ 
στήριξης σε θέματα προτύπων μεθοδολογιών, τεχνικών 
και εργαλείων, η σύνταξη γνωμοδοτικών εκθέσεων για τις 
αναγκαίες παρεμβάσεις και μετατροπές στις διάφορες 
συνιστώσες των πληροφοριακών και ηλεκτρονικών συ¬ 


στημάτων και η υποστήριξη φορέων για την επαλήθευση 
των διαδικασιών υλοποίησης της συμβατότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Β. ΠΑΠΑΝΔΡΕΟΥ Α. ΜΑΝΤΕΛΗΣ 


4 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



